CELEX: 32005R1295
Language: sk
Date: 2005-08-05 00:00:00
Title: Nariadenie Komisie (ES) č. 1295/2005 z 5. augusta 2005, ktorým sa stanovuje zníženie podpory na dehydrované krmivo na hospodársky rok 2004/2005

6.8.2005   
            
            
               SK
            
            
               Úradný vestník Európskej únie
            
            
               L 205/18
            
         
      NARIADENIE KOMISIE (ES) č. 1295/2005
   z 5. augusta 2005,
   ktorým sa stanovuje zníženie podpory na dehydrované krmivo na hospodársky rok 2004/2005
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 603/95 z 21. februára 1995 o spoločnej organizácii trhu so sušeným krmivom (1), najmä na jeho článok 5 druhý pododsek,
   keďže:
   
               (1)
            
            
               Nariadenie (ES) č. 603/95 sa nahrádza s účinnosťou od 1. apríla 2005 nariadením Rady (ES) č. 1786/2003 z 29. septembra 2003 o spoločnej organizácii trhu so sušeným krmivom (2). Toto nariadenie sa uplatňuje od 1. apríla 2005, ktorý je dátumom začiatku hospodárskeho roka 2005/2006. Z tohto dôvodu je potrebné pokračovať v uplatňovaní nariadenia (ES) č. 603/95, aby sa určila definitívna výška podpory na hospodársky rok 2004/2005.
            
         
               (2)
            
            
               Nariadenie (ES) č. 603/95 stanovuje v článku 3 ods. 2 a ods. 3 výšku podpory, ktorá má byť pridelená spracovateľom na dehydrované krmivo a krmivo sušené na slnku, ktoré sú produkované v medziach maximálne garantovaného množstva stanoveného v článku 4 ods. 1 a 3 uvedeného nariadenia.
            
         
               (3)
            
            
               Oznámené množstvá na hospodársky rok 2004/2005 členskými štátmi Komisii v súlade s článkom 15 písm. a) druhou zarážkou nariadenia Komisie (ES) č. 785/95 zo 6. apríla 1995, ktorým sa ustanovujú podrobné pravidlá pre uplatňovanie nariadenia Rady (ES) č. 603/95 o spoločnej organizácii trhu so sušeným krmivom (3), zahŕňajú uskladnené množstvá k 31. marcu 2005, ktoré by mohli, v súlade s článkom 34 nariadenia Komisie (ES) č. 382/2005 zo 7. marca 2005 o spôsoboch uplatňovania nariadenia Rady (ES) č. 1786/2003 o spoločnej organizácii trhu so sušeným krmivom (4), využívať podporu ustanovenú v článku 3 nariadenia (ES) č. 603/95.
            
         
               (4)
            
            
               Z týchto oznámení vyplýva, že maximálne garantované množstvo pre dehydrované krmivo sa prekročilo o 16 %.
            
         
               (5)
            
            
               Je preto potrebné znížiť výšku podpory na dehydrované krmivo v súlade s článkom 5 prvým pododsekom nariadenia (ES) č. 603/95.
            
         
               (6)
            
            
               Opatrenia uvedené v tomto nariadení sú v súlade so stanoviskom Riadiaceho výboru pre sušené krmivo,
            
         PRIJALA TOTO NARIADENIE:
   Článok 1
   Na hospodársky rok 2004/2005 sa výška podpory na dehydrované krmivo ustanovenej v článku 3 ods. 2 nariadenia (ES) č. 603/95 znižuje na:
   
               —
            
            
               64,36 EUR na tonu v Českej republike,
            
         
               —
            
            
               56,40 EUR na tonu v Grécku,
            
         
               —
            
            
               54,11 EUR na tonu v Španielsku,
            
         
               —
            
            
               57,02 EUR na tonu v Taliansku,
            
         
               —
            
            
               63,24 EUR na tonu v Litve,
            
         
               —
            
            
               59,04 EUR na tonu v Maďarsku,
            
         
               —
            
            
               65,55 EUR na tonu v ostatných členských štátoch.
            
         Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 5. augusta 2005
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. ES L 63, 21.3.1995, s. 1. Nariadenie naposledy zmenené a doplnené Aktom o pristúpení z roku 2003.
   
      (2)  Ú. v. EÚ L 270, 21.10.2003, s. 114.
   
      (3)  Ú. v. ES L 79, 7.4.1995, s. 5. Nariadenie naposledy zmenené a doplnené nariadením (ES) č. 1413/2001 (Ú. v. ES L 191, 13.7.2001, s. 8).
   
      (4)  Ú. v. EÚ L 61, 8.3.2005, s. 4.